दिल्ली टेस्ट में मंगवाए थे छोले-कुल्चे, इंटरव्यू में कहा- मलेशिया में गलती से कीड़ा खा लिया था
Virat Kohli Instagram Interview; Speaks About fitness क्रिकेटर विराट कोहली खाने के शौकीन हैं। वह अपने फिटनेस को सुधारने के लिए शाकाहारी खाना खाने लगे है।
विराट कोहली को करेले से नफरत है। कोहली के खानपान पर बात इसलिए हो रही है, क्योंकि हाल ही में दिल्ली टेस्ट के दौरान उन्होंने छोले-कुल्चे मंगवाए थे। इसी को लेकर वो चर्चा में हैं।
कोहली ने दिल्ली टेस्ट के बाद सोमवार को एक फैशन ब्रांड को इंटरव्यू दिया। इंस्टाग्राम पर शेयर इस इंटरव्यू में कोहली अपनी पसंद और नापसंद पर पूछे गए सवालों का जवाब दे रहे थे। इसी दौरान करेले को लेकर उन्होंने अपनी नापसंद जाहिर की।
सवाल और कोहली के जवाब...
जिंदगी में सबसे अजीब चीज कौन सी खाई है?
कोहली: मैं मलेशिया में था। गलती से एक डिश ऑर्डर की। वो शायद कोई कीड़ा था। उसे फ्राई किया गया था। मैंने उसे खाया और मुझे उस डिश से नफरत हो गई।
वो कौन सी एक चीज है, जो कभी भी खाना पसंद नहीं करेंगे?
कोहली: अब मैं वेजिटेरियन हो गया हूं। मैं करेला कभी भी नहीं खाता। मुझे करेले से नफरत है।
आपकी चीट मील कौन सी है?
कोहली: मेरी चीट मील बहुत साधारण है। छोले-भटूरे। इसमें कोई शक नहीं।
कौन सी चीज आपको स्टाइलिश नहीं लगती है?
कोहली: अगर कोई अपने बड़ों से रूखा व्यवहार करता है, तो वो मुझे स्टाइलिश नहीं लगता।
आपका सबसे खराब फैशन क्या था?
कोहली: पहले मैं ऐसे जूते पहनता था, जिनमें हील होती थी। सिर्फ पीछे से ही नहीं, बल्कि पूरी तरह ऊंचे होते थे। अब मैं उन्हें पहनने के बारे में सोच भी नहीं सकता। हालांकि मुझे प्रिंटेड शर्ट्स बहुत पसंद है।
विराट ने द्रविड़ को ऑफर किए छोले-कुल्चे, जवाब मिला- 50 की उम्र है नहीं खा सकता
दिल्ली टेस्ट जीतने के बाद राहुल द्रविड़ ने मैच को लेकर प्रेस कॉन्फ्रेंस की। इस दौरान उन्होंने कोहली के छोले-भटूरों का भी जिक्र किया। द्रविड़ ने कहा कि लोग यह कह रहे थे कि विराट ने छोले-भटूरे मंगवाए हैं। वो छोले-भटूरे नहीं, बल्कि छोले-कुल्चे थे। विराट ने मुझे छोले-कुल्चे ऑफर किए थे, लेकिन मैंने कहा कि मैं पचास साल का हूं और मैं इतना ज्यादा कोलेस्ट्रॉल नहीं ले सकता।
दिल्ली टेस्ट में कोहली ने तोड़ा तेंदुलकर का रिकॉर्ड
दिल्ली टेस्ट में कोहली इंटरनेशनल क्रिकेट में सबसे तेज 25 हजार रन बनाने वाले बल्लेबाज बन गए। उन्होंने 549 पारियों में यह मुकाम हासिल किया है। कोहली ने सचिन तेंदुलकर के 577 पारियों के रिकॉर्ड को पीछे छोड़ा। वे ऐसा करने वाले दुनिया के छठे बल्लेबाज बने हैं, जबकि भारतीयों में कोहली का नंबर दूसरा है।
क्रिकेट से जुड़ी ये खबरें भी पढ़ें....
टीम इंडिया का WTC फाइनल लगभग पक्का:साउथ अफ्रीका अब भारत से आगे नहीं जा सकता, श्रीलंका के मौके भी न के बराबर
भारत ने बॉर्डर गावस्कर ट्रॉफी के दूसरे टेस्ट मैच में ऑस्ट्रेलिया को 6 विकेट से हरा दिया है। इस जीत के साथ ही भारतीय टीम का वर्ल्ड टेस्ट चैंपियनशिप (WTC) फाइनल खेलना लगभग पक्का हो गया है। स्टोरी में आगे हम भारत के खिताबी मुकाबले में पहुंचने के तमाम समीकरण को समझेंगे। पढ़ें पूरी खबर 
मांकडिंग से डरे स्मिथ तो हंसने लगे कोहली:रन आउट हुए कप्तान रोहित शर्मा, स्टेडियम में घुसा फैन; देखें टॉप मोमेंट्स
मैच में रविचंद्रन अश्विन बॉलिंग करते हुए रुके तो स्टीव स्मिथ को लगा कि वे मांकडिंग का शिकार हो जाएंगे। इस मोमेंट पर कोहली की हंसी निकल गई। रोहित शर्मा आक्रामक बैटिंग के बाद रन आउट हो गए। इससे पहले विकेट लेने पर अश्विन ने शमी के कान खींचे थे। पढ़ें पूरी खबर